Εθνοφυλακή (Ελλάδα)

Η Εθνοφυλακή αποτελεί τμήμα του Ελληνικού Στρατού. Σκοπό έχει την προάσπιση της χώρας. Μονάδες εθνοφυλάκων υπάρχουν στην ηπειρωτική Ελλάδα αλλά και στα νησιά.

Η επιλογή των Εθνοφυλάκων γίνεται με βάση ορισμένα κριτήρια, τα οποία περιλαμβάνουν την εκπλήρωση της στρατιωτικής θητείας με λευκό απολυτήριο στρατού, ή την εθελοντική κατάταξη, όπως και την εντοπιότητα με βάση το στρατόπεδο στο οποίο εδρεύει η μονάδα Εθνοφυλακής, αρκεί να μην έχουν υπερβεί το εξηκοστό έβδομο (67ο) έτος της ηλικίας τους.

 Ιστορία 
Ιδρύθηκε το 1843 από τον βασιλιά Όθωνα. 
Ως στόχο είχε την διασφάληση της τάξεως και αποτελούταν από εθελοντές οπλοφόρους πολίτες από 18 ως 24 ετών.
Παρόλα αυτά, ο θεσμός της Εθνοφυλακής καταργήθηκε το 1879 με την ψήφιση του Νόμου «Περί Στρατολογίας».

205x205px|thumb|right|Αξιωματικός της Εθνοφυλακής (μέση) και αξιωματικός της Εθν. του Πανεπιστημίου (δεξιά). 1863.

Το 1944, συγκροτείται Διοίκηση Εθνοφυλακής, επιπέδου Μεραρχίας αποτελούμενη από 40 Μονάδες.
Έπειτα, το 1948, κατά τη διάρκεια του ελληνικού εμφυλίου πολέμου, συστάθηκαν τα λεγόμενα Τάγματα Εθνοφυλακής Αμύνης (ΤΕΑ), ένα ειδικό παραστρατιωτικό σώμα, με σκοπό την αντικατάσταση των ΜΑΥ και ΜΑΔ. 
Το 1950, συγκροτείται Διεύθυνση Εθνοφυλακής υπό το ΓΕΣ.
Τα Τάγματα Εθνοφυλακής Αμύνης καταργήθηκαν το 1982 και αντικαταστάθηκαν από την Εθνοφυλακή. 
Το 1988 μετά από αποφάση του Ανώτατου Στρατιωτικού Συμβουλίου (ΑΣΣ), διαλύθηκε η Διεύθυνση Εθνοφυλακής για την περίοδο ειρήνης και ο χειρισμός των θεμάτων Εθνοφυλακής ανατέθηκε στη Διεύθυνση Πεζικού του ΓΕΣ.

Στις 9 Φεβρουαρίου 2023, ψηφίστηκε ο Νόμος 5018/2023, ο οποίος καθόρισε το θεσμικό πλαίσιο για τη σύσταση, την οργάνωση και τη λειτουργία της Εθνοφυλακής. Η Εθνοφυλακή συγκροτείται ως οργανικό μέρος του Στρατού Ξηράς και δραστηριοποιείται σε περίοδο ειρήνης με σκοπό την υποβοήθηση των Ενόπλων Δυνάμεων, ενώ ενεργοποιείται επίσης σε περιόδους επιστράτευσης ή πολέμου. Τα μέλη της, γνωστά ως Εθνοφύλακες, θεωρούνται στρατιωτικοί σε ενέργεια μόνο κατά τη διάρκεια διατεταγμένης υπηρεσίας, η οποία περιλαμβάνει την εκτέλεση αποστολών, την παροχή υπηρεσιών ή τη συμμετοχή σε εκπαιδεύσεις, καθώς και το χρονικό διάστημα μετάβασης προς και από τον τόπο της αποστολής.

Στις 16 Δεκεμβρίου 2024, με βάση το άρθρο 95 του ίδιου νόμου, αναθεωρήθηκε ο Κανονισμός Οργάνωσης και Λειτουργίας της Εθνοφυλακής, με στόχο τον εκσυγχρονισμό του θεσμού. Μεταξύ των σημαντικότερων αλλαγών περιλαμβάνεται η δυνατότητα συμμετοχής γυναικείου προσωπικού, η θέσπιση ανώτατου ορίου ηλικίας στο 67ο έτος για τους Εθνοφύλακες, καθώς και η καθιέρωση δυνατότητας προαγωγής έως και δύο βαθμών, υπό την προϋπόθεση πενταετούς υπηρεσίας. Επιπλέον, προβλέπεται η απονομή της τιμητικής διάκρισης του Υποδεκανέα, ενώ οι Εθνοφύλακες Αξιωματικοί μπορούν πλέον να προάγονται μέχρι τον βαθμό του Ταγματάρχη.

 Έμβλημα 
Το έμβλημα της Εθνοφυλακής περιλαμβάνει ένα στάχυ, σύμβολο της υπαίθρου, πάνω σε μία αρχαία ασπίδα, η οποία βρίσκεται στο κέντρο ενός λευκού σταυρού σε μπλε φόντο, σύμβολο της ελληνικής σημαίας. Ο θυρεός, από το 2017, φέρει στην κορυφή του το ρητό ΕΧΘΡΟΥΣ ΑΜΥΝΟΥ.
Το ρητό αυτό, το οποίο σημαίνει "να αμύνεσαι ενάντια στους εχθρούς σου", αποδίδεται στον Αρχαίο Έλληνα πολιτικό και φιλόσοφο, μ.α., ονόματι Χίλων ο Λακεδαιμόνιος. 
Βρισκόταν χαραγμένο στους Δελφούς, μαζί με άλλα αποφθέγματα (βλ. Δελφικά παραγγέλματα).

 Εξοπλισμός 
μικρογραφία|245x245εσ|Το G3A3

 Όπλα 
Μερικά από τα όπλα που χρησιμοποιούν οι Εθνοφύλακες είναι:

 το τυφέκιο μάχης G3A3-A4
 το οπλοπολυβόλο HK-11
 το πολυβόλο MG-3
 το  Α/Τ Carl Gustaf M4
 το Α/Τ ΠΑΟ 106 χιλ. (M40)

μικρογραφία|186x186εσ|Το Α/Τ Carl Gustaf M4
αριστερά|μικρογραφία|191x191εσ|Το Μ40 σε τζιπ Mercedes 240G
κέντρο|μικρογραφία|180x180εσ|Το MG-3

 Διόπτρες 
Επίσης κάνουν χρήση της  τηλεσκοπικής διόπτρας ECON 3.3.-80 / ΔΝΣ 3.3-80, για το G3A3-A4 και το MG-3.

 Παραπομπές 

 Εξωτερικοί σύνδεσμοι 


Κατηγορία:Ελληνικός Στρατός
Κατηγορία:Όθων Α΄ της Ελλάδας